als_Latn dik_Latn sag_Latn
Shtatmadhoria e Turqisë ka konfirmuar se në rajonin ku zhvillohet operacioni “Mburoja e Eufratit”, një avion i Rusisë në një operacion ajror ndaj objektivave të organizatës terroriste DEASH ka qëlluar gabimisht një ndërtesë në të cilën ndodheshin njësite të Forcave të Armatosura të Turqisë, me çka tre ushtarë kanë rënë dëshmorë, ndërsa 11 të tjerë janë plagosur, prej të cilëve një me plagë më të rënda, raporton Anadolu Agency (AA).
Shtatmadhoria e Turqisë, përmes një njoftimi ka theksuar se gjatë një operacioni ajror ndaj objektivave të DEASH-it rreth orës 08:40 të mëngjesit një avion rus aksidentalisht ka goditur me bombë një ndërtesë në të cilën ndodheshin ushtarë të TSK-së dhe se si rezultat kanë rënë dëshmorë tre ushtarë, kurse 11 të tjerë janë plagosur, prej të cilëve njeri me plagë më të rënda.
Në deklaratë thuhet se ushtarët e plagosur janë dërguar me shpejtësi për trajtim në spital.
“Zyrtarët e Federatës Ruse janë shprehur se incidenti në fjalë është aksident dhe kanë shprehur keqardhje dhe ngushëllime. Hetimet dhe punimet në lidhje me incidentin janë duke vazhduar nga të dyja palët. Po ashtu, në lidhje me rastin, edhe presidenti i Federatës Ruse Vladimir Putin i ka shprehur keqardhje dhe ngushëllime presidentit tonë Recep Tayyip Erdoğan”, thuhet më tej në njoftimin nga Shtatmadhoria e Turqisë.
Ndërkohë Presidenti i Rusisë, Vladimir Putin, përmes telefonit ka biseduar me presidentin e Turqisë Recep Tayyip Erdoğan dhe shprehu ngushëllime për shkak të vdekjes së ushtarëve turq në kuadër të operacionit “Mburoja e Eufratit” kur një avion rus gabimisht bombardoi një ndërtesë në të cilën ndodheshin ushtarët.
Sipas informacioneve nga Kabineti i Presidentit të Turqisë, dy liderët biseduan edhe për ndodhitë e fundit në Siri në kuadër të luftës globale kundër terrorizmit.
als_Latn als_Latn als_Latn als_Latn als_Latn als_Latn